BBL รูดต่อเกือบ 7% คาดนลท.ผิดหวังงบฯไตรมาส 1 กำไรลด 15%
BBL รูดต่อเกือบ 7% คาดนลท.ผิดหวังงบฯไตรมาส 1 กำไรลด 15% ล่าสุดอยู่ที่ 103.50 บาท ลบ 7.50 บาท หรือ 6.76% มูลค่าซื้อขาย 762.08 ล้านบาท
BBL รูดต่อเกือบ 7% คาดนลท.ผิดหวังงบฯไตรมาส 1 กำไรลด 15% ล่าสุดอยู่ที่ 103.50 บาท ลบ 7.50 บาท หรือ 6.76% มูลค่าซื้อขาย 762.08 ล้านบาท
22 เม.ย. 2563

ผู้สื่อข่าวรายงานว่า ราคาหุ้น ธนาคารกรุงเทพ จำกัด (มหาชน) หรือ BBL ล่าสุด ณ เวลา 11.10 น. อยู่ที่ 103.50 บาท ลบ 7.50 บาท หรือ 6.76% สูงสุดที่ 108.50 บาท ต่ำสุดที่ 102.50 บาท ด้วยมูลค่าซื้อขาย 762.08 ล้านบาท

ทั้งนี้ ราคาหุ้นปรับตัวลงแรง หลังรายงานผลการดำเนินงานประจำไตรมาส 1/63 มีกำไรสุทธิ 7.67 พันล้านบาท ลดลง 15๔ จากช่วงเดียวกันของปีก่อนมีกำไรสุทธิ 9.03 พันล้านบาท โดยเป็นผลมาจากรายได้ที่มิใช่ดอกเบี้ยลดลง 3,754 ล้านบาท ซึ่งสาเหตุหลักจากไตรมาสนี้มีผลขาดทุนสุทธิจากเครื่องมือทางการเงินที่วัดด้วยมูลค่ายุติธรรมผ่านกำไรหรือขาดทุน ซึ่งเป็นไปตามสภาวะตลาดเงินและตลาดทุนที่ได้รับผลกระทบจากสถานการณ์แพร่ระบาดของ ไวรัสโคโรนาสายพันธุ์ใหม่ (โควิด-19) ในขณะที่รายได้ดอกเบี้ยสุทธิเพิ่มขึ้น 1,521 ล้านบาท
ขณะที่วานนี้ (21 เม.ย.) BBL ขึ้นเครื่องหมาย XD เป็นวันแรก โดยจะจ่ายปันผลจากกำไรสะสม เป็นเงินสด 5 บาท/หุ้น กำหนดจ่ายเงินปันผลวันที่ 30 เม.ย.2563